சானியா அப்பூப்

சானியா எம். அப்பூப் (Saniya M. Habboub) (1901-செப்டம்பர் 1983) லெபனான் நாட்டைச் சேர்ந்த மருத்துவர் ஆவார். வெளிநாட்டில் மகளிர் நலவியல் மருத்துவம் படித்த முதல் லெபனான் பெண் என்ற பெருமையையும், 1931 ஆம் ஆண்டில் பென்சில்வேனியாவின் மகளிர் மருத்துவக் கல்லூரியில் பட்டம் பெற்ற முதல் லெபனான் பெண் என்ற பெருமையும் இவருக்குக் கிடைத்தது. பின்னர் இவர் லெபனான் செஞ்சிலுவைச் சங்கத்துடன் பணியாற்றினார்.

 இளமை வாழ்க்கை 
சானியா, பெய்ரூத்தில் ஒரு முஸ்லிம் குடும்பத்தில் பிறந்தார். தோல் வணிகரான முஸ்தபா அப்பூப் மற்றும் துருக்கி சேர்ந்த அட்லா அல்-ஜஸைரி ஆகியோரின் மகளாவார்.  இவரின் தாயார் கல்வியறிவு இல்லாதவர். ஆனாலும் படித்த பெண்களை ஊக்குவித்தார். மேலும் சானியாவின் பள்ளிப் படிப்பை முன்னுரிமையாக வலியுறுத்தினார்.F. Najia, "When the Lebanese Woman Shed the Veil" Mid-East Posts/Voices of the Middle East (March 13, 2011). சானியா, பெய்ரூத்திலுள்ள அமெரிக்கன் இளையோர் மகளிர் கல்லூரியில் பட்டம் பெற்றார். பின்னர், அமெரிக்கன் பெய்ரூத் பல்கலைக்கழகத்தில் பயின்றார். அந்த காலத்தில் பெண்கள் பல்கலைக்கழகத்தின் மருத்துவத் திட்டத்தில் அனுமதிக்கப்பட்டத்தில்லை. ஆனாலும் தனது தாயாரின் தூண்டுதல் காரணமாக, அமெரிக்காவில் மருத்துவப் பட்டம் பெற முடிவு செய்தார். அவ்வாறு செய்த முதல் லெபனான் பெண் இவர்தான்."Dr. Saniyya Habboub: Fifty Years of Devoted Medical Service" Al-Raida (November 1, 1982): 2."Medical Co-eds from Far-Away Lands" (January 1, 1929), newspaper clipping, Legacy Center, Drexel University College of Medicine. அங்கு இவர் மேற்கத்திய வாழ்க்கை முறைகளை ஏற்றுக்கொண்டு தனது தலைமுடிகளை வெட்டிக்கொண்டார்."Breaks Traditions" Journal News (January 10, 1928): 1. via Newspapers.com

1931 ஆம் ஆண்டில் பென்சில்வேனியாவின் மகளிர் மருத்துவக் கல்லூரியில் மருத்துவப் பள்ளியை முடித்த"Foreign Girls Graduate" (June 11, 1931), newspaper clipping, Legacy Center, Drexel University College of Medicine. சானியா, பள்ளியின் ஒரே அரபு பட்டதாரி ஆனார்.Ghassan Ghosn, "'We Dared to Venture'" Aramco World (November/December 1995). இவர் 1932 ஆம் ஆண்டு வரை அமெரிக்காவில் தங்கியிருந்தார். அங்கு மகளிர் நலவியல் மற்றும் மகப்பேறியல் ஆகியவற்றில் பயிற்சியாளராக பயிற்சி பெற்றார்.

 தொழில் வாழ்க்கை 
சானியா அப்பூப், 1932 இல் லெபனானுக்குத் திரும்பினார். மேலும் கட்டணம் செலுத்த முடியாத பெண்களுக்காக இலவச சேவைகளுடன் ஒரு சிறிய மருத்துவமனையைத் திறந்தார்.Nicole Khoury, "Pioneering Feminisms in Lebanon and the Middle East: A Timeline" CWSHRC.org (2015). வெளிநாட்டில் பயிற்சி பெற்று பெய்ரூத்தில் சிகிச்சை அளித்த முதல் பெண் என்ற பெருமை இவருக்கு உண்டு. பின்னர், லெபனான் செஞ்சிலுவைச் சங்கத்துடன் பணியாற்றினார்."Achievements of LAU Women Graduates Throughout History" LAU Magazine & Alumni Bulletin (Winter 2011): 30. இவர் முஸ்லிம் அனாதைகள் இல்லம் மற்றும் முஸ்லிம் இளம் பெண்கள் சங்கத்துடன் பணிபுரிந்தார். மருத்துவத் துறையில் இவரது ஐம்பது ஆண்டுகள் சேவையை கௌரவிக்கும் வகையில் பெய்ரூத் அரசு இவருக்கு “சிறந்த மருத்துவர் பதக்கம்” அளித்து கௌரவித்தது.

 சொந்த வாழ்க்கை 
சானியா அப்பூப் ஒரு பத்திரிகையாளரான முகமது அல்-நக்காஷ் என்பவரை மணந்தார். இவர்களுக்கு இரண்டு மகள்கள் இருந்தனர்.Hosn Abboud, "Who is She?"  AMEWS E-Bulletin (October 2014): 8. சானியா 1983 இல் தனது 82 வயதில் இறந்தார். பெய்ரூத்தின் ராம்லெட் அல்-பைடா பிரிவில் உள்ள ஒரு தெருவிற்கு இவரது நினைவாக பெயரிடப்பட்டுள்ளது.

 மேற்கோள்கள் 

பகுப்பு:1983 இறப்புகள்
பகுப்பு:1901 பிறப்புகள்
பகுப்பு:லெபனான் மக்கள்